Al-Hilol SFK. Al-Hilal Saudiya futbol klubi () – oddiygina „Al-Hilol“ nomi bilan tanilgan, Saudiya Arabistonining Riyod shahrida joylashgan professional sport klubi. Ushbu futbol jamoasi Saudiya Pro ligasida ishtirok etadi. Arab tilida "Al-Hilol" „Yarim oy“ degan maʼnoni anglatadi. 1957-yil 16-oktyabrda tashkil etilgan „Al-Hilol“ Saudiya Pro-ligasi 1976-yilda tashkil etilganidan beri, uning barcha mavsumlarida ishtirok etgan uchta jamoadan biridir. Al Hilol Osiyoning eng sovrindor klubi boʻlib, 70 ta rasmiy sovrinni qoʻlga kiritgan. Ichki musobaqalarda „Al-Hilol“ rekord darajadagi 19 ta liga chhempionligi, rekord darajadagi 13 ta valiahd shahzoda kubogi, rekord darajadagi yettita Saudiya Federatsiyasi kubogi, oʻn bitta Qirol kubogi, rekord darajadagi beshta Superkubok, shuningdek, Saudiya Arabistoni asoschisi kubogini qoʻlga kiritgan. Qitʼa miqyosida „Al-Hilol“ Osiyo futbol konfederatsiyasining rekord darajadagi sakkizta sovrinini qoʻlga kiritgan – 1991, 2000, 2019 va 2021-yillarda Osiyo Chempionlar ligasi, 1997 va 2002-yillarda Osiyo kubogi gʻoliblari kubogi va 1997, 2000-yillarda Osiyo Superkubogi. Xalqaro miqyosda „Al-Hilol“ klublar oʻrtasidagi jahon chempionatining bir nechta oʻyinlarda ishhtirok etgan. Klub 2022-yilgi klublar oʻrtasidagi jahon chempionatida ikkinchi oʻrinni egallagan va mezbon boʻlmagan mamlakatdan klublar oʻrtasidagi jahon chempionati finaliga chiqqan birinchi Osiyo klubiga aylangan. 2009-yil sentyabr oyida „Al-Hilol“ IFFHS tomonidan 20-asrning eng yaxshi Osiyo klubi deb topilgan. „Al-Hilol“ning 2024-yil holatiga koʻra bozor narxi 242,5 million yevroni tashkil etadi, bu Saudiya Arabistoni va Osiyodagi eng yuqori koʻrsatkichdir. Maskot. Klub maskoti – bu akula. Barcha oʻljalarni yeb qoʻyishi bilan tanilgan koʻk kit. Stadioni. Al Hilol hozirda oʻz uy oʻyinlarini Ar-Riyoddagi 1987-yilda qurilgan 67 000 muxlisga moʻljallangan Qirol Fahd xalqaro stadionida oʻtkazadi va vaqti-vaqti bilan uy oʻyinlari Saudiya Arabistonidagi 1969-yilda qurilgan eng qadimgi futbol maydonlaridan biri boʻlgan shahzoda Faysal bin Fahd stadionida oʻtkazgan. 2017-yilda Al Hilol Ar-Riyoddagi Qirol Saud universiteti bilan universitet stadionidan 2017-18-yildan 2019-20-yil oxirigacha 3 mavsum davomida foydalanish boʻyicha shartnoma imzolagan. 2022-yil fevral oyida „Al Hilol“ ham, „Al Nassr“ ham „Qiddiya“ning rejalashtirilgan 40 000 dan ortiq oʻrindiqli stadioni qurib bitkazilgandan soʻng, ikkala jamoa uchun uy oʻyinlari uchun yangi joyga aylanishi va ikkala klub uchun ham ishlab chiqilayotgan barcha sport inshootlari mavjud boʻlishi eʼlon qilingan. Klub inshootlari. 2009-yilda Ar-Riyodda klubning yangi qarorgohi ochilgan. Unda 25 ta xona, majlislar zali, maʼruzalar uchun aqlli xona, kutubxona, oshxona, mehmonxonalar, katta salon va tibbiyot klinikasi mavjud. Shuningdek, u yerda video oʻyinlar, stol tennisi, bilyard, stol futboli va boshqa koʻplab koʻngilochar burchaklar mavjud. Asosiy jamoa uchun ikkita mashgʻulot maydoni mavjud. Xodimlar. Boshqaruv. Bu 1957-yilda tashkil etilgan Al Hilal SFC prezidentlari va raislari roʻyxati. Oxirgi mavsumlar. Quyidagi jadvalda Al Hilolning 1999-yildan buyon turli musobaqalarda erishgan yutuqlari tasvirlangan. Records. Osiyo rekordi. Osiyo musobaqalarining eng yaxshi toʻpurarlari. Al Hilol tarixidagi eng yaxshi toʻpurar